section_heading: Životopis
paragraph_text: U Kirreimuiru je živio do svoje 6 godine, kad se s obitelji preselio u Australiju. S 15 godina izbacili su ga iz škole u Perthu. Prvi sastav zvao mu se The Spektors, a kasnije je osnovao The Valentines u kojem je svirao i George Young, brat Angusa i Malcolma. U Sydneyju upoznaje članove iz AC/DC-a. Tadašnji izvođači u sastavu bili su gitaristi Angus i Malcolm Young, bubnjar Peter Clark, basist Rob Bailey i pjevač Dave Evans. Dave Evans, pod utjecajem tadašnjih glam & glitter pjevača, počeo je glumiti zvijezdu i oholo se ponašati prema kolegama iz skupine, pa su ga Angus i Malcolm izbacili iz nje. Na njegovo mjesto došao je Bon Scott.